Document ID: 32004D0579

Nõukogu otsus 2004/579/EÜ,
29. aprill 2004,
Ühinenud Rahvaste Organisatsiooni riikidevahelise organiseeritud kuritegevuse vastu võitlemise konventsiooni sõlmimise kohta Euroopa Ühenduse nimel
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 47, 55, 95 ja 179 koos artikli 300 lõike 2 esimese lausega ning artikli 300 lõike 3 esimese lõiguga,
võttes arvesse komisjoni ettepanekut,
võttes arvesse Euroopa Parlamendi arvamust [1]
ning arvestades järgmist:
(1) Komisjon pidas nõukogu heakskiidul ühenduse nimel läbirääkimisi konventsiooni ühenduse pädevusse kuuluvate küsimuste üle.
(2) Nõukogu tegi komisjonile ülesandeks pidada läbirääkimisi ka ühenduse liitumise üle kõnealuse konventsiooniga.
(3) Läbirääkimised viidi edukalt lõpule ja ühendus on neist tulenevale dokumendile alla kirjutanud 12. detsembril 2000 kooskõlas otsusega 2001/87/EÜ [2].
(4) Mõned liikmesriigid on konventsiooniosalised, samas kui teistes liikmesriikides on ratifitseerimisprotsess pooleli.
(5) Täidetud on tingimused, mis lubavad ühendusel anda hoiule konventsiooni artikli 36 lõikes 3 sätestatud heakskiitmiskirja.
(6) Konventsioon tuleks heaks kiita, et ühendusel oleks võimalik oma pädevuse piires sellega liituda.
(7) Ühendus annab heakskiitmiskirja hoiuleandmisega samaaegselt hoiule ka deklaratsiooni Euroopa Ühenduse pädevuse kohta konventsiooniga reguleeritud küsimustes selle artikli 36 lõike 3 alusel,
ON VASTU VÕTNUD JÄRGMISE OTSUSE:
Artikkel 1
Käesolevaga kiidetakse ühenduse nimel heaks Ühinenud Rahvaste Organisatsiooni riikidevahelise organiseeritud kuritegevuse vastu võitlemise konventsioon.
Konventsiooni tekst on esitatud I lisas.
Artikkel 2
Nõukogu eesistujal on õigus määrata isik(ud), kes on volitatud hoiule andma ühenduse suhtes siduva ametliku kinnitusdokumendi. Formaalne kinnituskiri kujutab endast vastavalt II lisale konventsiooni artikli 36 lõike 3 kohaselt pädevusdeklaratsiooni. See sisaldab ka avaldust, mis on sätestatud III lisas.
Artikkel 3
Käesolev otsus avaldatakse Euroopa Liidu Teatajas.
Luxembourg, 29. aprill 2004

Labels: 0
5